als_Latn dik_Latn sag_Latn
Konstituimi i këshillit të ri bashkiak në Kolonjë kthehet nga Arta Dade në gjyq publik ndaj të djathtëve
Ceremonia e konstituimit këshillit të ri bashkiak dhe kryetarit të bashkime Kolonjë, nuk ka kaluar pa incident. Dhe shkak është bërë prezenca në këtë ceremoni e deputetes së PS Arta Dade. Pas ceremonisë së betimit të këshilltarëve kryetari i grupit të këshilltarëve të PD Z.Fatmir Guda, ish-kryetari i bashkisë Leskovik prej tre mandatesh, para se të përdorej mekanizmi i votës ka kërkuar konsensus në zgjedhjen e kryetarit dhe nënkryetarit të këshillit bashkisë me qëllim instalimin e një fryme konstruktive ne dobi të interesave të komunitetit. Por në këtë moment pa u pritur as të artikulohej vullneti në emër të këshilltarëve të majtë ka ardhur shpërthimi i znj. Dade me britma, ofendime dhe kërcënime ndaj z. Guda duke i deklaruar atij se do ta fuste në burg. Nga ana e tij z.Guda reagoi duke i konsideruar si të papërgjegjshme dhe tejet provokative fjalët dhe qëndrimin e znj.Dade duke marrë atribute prokurori e gjykatësi, por edhe e ka falënderuar në mënyrë shpotitëse për “shpirtdhimbsurinë” e treguar në këto dy vite të pushtetit të partisë së saj. Ky qëndrim i paprecedentë i znj. Dade, ka ndodhur në prezencë të zv.Kryeministrit Niko Peleshi, gjithashtu i pranishëm në ceremoni, i cili me kokën ulur e ka kaluar gjithçka në heshtje. Ndërkaq znj. Dade është kujdesur deri në detaj që kjo ngjarje të mos gjente pasqyrim në mediat e pranishme. Me burg znj.Dade ka kërcënuar nga foltorja e parlamentit edhe kandidatin e PD për kryetar të bashkisë Kolonjë z. Viktor Duro gjatë fushatës elektorale të zgjedhjeve vendore të 21 Qershorit 2015.
als_Latn als_Latn